Fizarana 31 alahahady, 20 may 2007; lah 3521 tsy nampandry saina an’i vaomihary ny fahafantarana fa manan-pikasana ny hiditra ao analandolo i. Fantany manko ny zavatra nanjo an’i beza vokatry ny di-dohany niditra tao analandolo tsy fantatra na maty na velona izy amin’izao fotoana izao. Dia sanatria ho toy izany koa ve i ndretsa? Tsy tantin’ny sainy ny hitebiteby samirery momba an’iny resaka nataon’i ndretsa tany an-tsaha iny ka nambarany tamin’ireo ray aman-dreniny. Samy tankina saika tsy nahita hambara koa izy mivady raha nandre an’izany. Dia sanatria hanaton-doza tokoa ve i ndretsa? Tapa-kevitra i vaomihary fa handresy lahatra tanteraka an’i ndretsa mba tsy hiditra ao analandolo. Niainga vao maraina avy ao an-tranony izy mba hamonjy an’i ndretsa ao an-tranony. Somary mangina iny lalana mankany iny, saingy tsy nampanahy an’i vaomihary intsony izany. Fanavotana an’i ndretsa no hataony ka tsy misy hahasakana azy na fanahiana na tahotra. Tsy nandry anefa ny sain’ireo ray aman-dreniny raha vao lasa tokony ho dimy minitra teo ho eo izy. Be fahavalo loatra i vaomihary ka tsy tokony ho navela handeha samirery amin’ny lalana mangina. Velona ny fifanomezan-tsiny teo amin’izy mivady. Indro ny rain’i vaomihary namikiviky hamonjy any an-tranon’i dokotera ndretsa. Somary nanao hazakaza-madinika mihitsy izy ka sempotra sady tera-tsemboka raha nandondòna teo am-baravarana. Gaga i dokotera ndretsa nahita azy fa misy inona, tompoko? Hoy ny fanontaniany somary tamim-pahatairana aiza i vaomihary? I vaomihary? Hoy i ndretsa vao mainka gaga. Tsy ato amiko izy. Toy ny vara-datsaka no nandrenesan’ny rain’i vaomihary an’izay teny izay maty ny zanako! Hoy ny hikany tsy niandry ela fa natao avy hatrany ny fikarohana an’i vaomihary. Saika tapitra voatety avokoa ny tranon’olona rehetra tao an-tanàna sy ny toerana kizokizo sy lobolobo rehetra. Tsy nahitam-bokany anefa izany. Tsy hay lazaina intsony ny fanaintainana sy ny tebiteby nahazo an’ireo ray aman-drenin’i vaomihary. Manginy fotsiny ny nenina tsy roa aman-tany tamin’ny namelana azy handeha irery! Ny nenina tokoa tsy mba aloha hananatra fa aoriana handatsa! Very hevitra i ndretsa! Nivalaketraka i prezida! Inona marina no nanjo an’i vaomihary? Iza no naka an-keriny azy? Tapaka ny hevitra fa hampandre ny mpitandro filaminana amin’izao toe-javatra izao. Mbola lavitra anefa ny toerana misy azy ireo. Tsy maintsy handany ora maromaro vao ho tonga any. Inona no zavatra hitranga mandritra izay fotoana izay? Efa in-droa torana izao ny renin’i vaomihary. Mbola olana hafa indray koa iny, saingy soa ihany fa teo i dokotera ndretsa ka nahazo ny fitsaboana sahaza azy izy. Misy ny malahelo amin’izao toe-javatra izao. Velom-panahiana sy mitebiteby miaraka amin’ny ray aman-drenin’i vaomihary. Fa tsy vitsy koa ireo mipi-kelika sy manao sakory izay! Ny an’ny ankamaroan’ireo tovovavy tao an-tanàna moa, takoritsika tsy misy farany intsony miseho miavonavona sy mirehareha ery nahazo an’i dokotera ndretsa ka nahita ny tsy fahitany tsara izao! Mety hanjavona tahaka an’i beza koa iny fa nitsapatsapa tany akaikin’analandolo tany! Mbola ho avy koa ny an’ilay ndretsa io raha mbola miadaladala eo! Sy ny sisa sy ny sisa. Ny fahorian’ny sasany tokoa no mahafaly ny sasany! I prezida sy ny rain’i vaomihary niaraka tamin’ny tovolahy vitsivitsy no nandeha hampandre ny mpitandro filaminana any amin’ny kilaometatra maromaro, fa i dokotera ndretsa kosa nijanona nanara- maso ny fahasalaman’ny renin’i vaomihary. Hitohy